Rašo je bil stalni član mlajših reprezentančnih selekcij Slovenije, kjer je dokazoval svoj talent. Na Evropskem prvenstvu do 20 let v Turčiji leta 1996 je bil razglašen za najkoristnejšega igralca(MVP). Za člansko reprezentanco katero je debitiral leta 1995 na tekmi z Italijo. Igral je na Evropskih prvenstvih leta 1997 kjer je z 21 leti postal prvi skakalec prvenstva, 1999, 2001, 2005 in 2007. Obenem je nastopil tudi na Svetovnem prvenstvu 2006 in Olimpijskih kvalifikacijah 2008, po katerih je tudi sklenil reprezentančno kariero. Vsega skupaj je zbral 52 nastopov in v njih dosegel 530 točk. S prihodom Aleša Pipana na mesto selektorja reprezentance je leta 2004 Rašo postal tudi kapetan reprezentance. Kapetanski trak je nosil vse do reprezentančne upokojitve leta 2008.